Diari Oficial de la Generalitat Valenciana


Sumari del DOGV 4745, del 04-05-2004 (2004/3874)

Informació pública de l'extracte de les bases que han de regir la convocatòria per a la provisió en propietat d'una plaça de conserge de pavelló poliesportiu.
--------------------------------------------------------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3874


Data del document
:   24-03-2004

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * administració local
    * personal de serveis
    * concurs administratiu

Informació pública de l'extracte de les bases que han de regir la convocatòria per a la provisió en propietat d'una plaça de conserge de pavelló poliesportiu. [2004/Q3874]
  
Mitjançant el Decret de l'Alcaldia, de data 24 de març de 2004, s'han aprovat les bases que han de regir, per oposició lliure, la convocatòria per a la provisió en propietat d'una plaça de conserge de pavelló poliesportiu vacant a la plantilla de personal funcionari d'este ajuntament dins de l'escala d'administració general, subescala subaltern, inclosa a l'oferta d'ocupació pública de l'any 2002.
  
L'extracte d'estes bases és el següent:
  
Primera. Objecte de la convocatòria
  
La finalitat de la present convocatòria és la provisió en propietat, mitjançant el sistema d'oposició lliure, d'una plaça de conserge, de naturalesa funcionarial, de l'escala d'administració general, subescala subalterns, grup E. Esta plaça es troba inclosa a l'oferta d'ocupació pública de 2002, publicada en el Boletín Oficial del Estado, de 26 de març de 2003.
  
Segona. Requisits dels aspirants
  
Per a ser admesos a la realització de les proves selectives, els aspirants hauran de complir els següents requisits, que s'hauran de complir el darrer dia del termini de presentació de sol·licituds i mantindre's durant tot el procés selectiu:
  
a) Tindre la nacionalitat espanyola, o ben ser nacional de qualsevol estat membre de la Unió Europea en els termes establits en la Llei 17/1993, de 23 de desembre, sobre Accés a la Funció Pública.
  
b) Tindre complits 18 anys d'edat.
  
c) Estar en possessió del certificat d'escolaritat o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència l'haurà d'aportar l'aspirant mitjançant un certificat expedit a este efecte per l'administració competent en cada cas.
  
d) No patir malaltia ni defecte físic o psíquic que impedisca l'exercici de la professió.
  
e) No haver sigut separat del servici a l'administració pública en virtut d'expedient disciplinari ferm, ni estar inhabilitat o suspés per a l'exercici de funcions públiques.
  
f) No estar sotmés en causa d'incompatibilitat per a l'exercici de funcions públiques, de conformitat amb el que es disposa, pel que fa a això, en la Llei 53/1984.
  
Tercera. Presentació de sol·licituds
  
Les instàncies en què se sol·licita prendre part en la present convocatòria s'adreçaran a l'alcalde president de l'Ajuntament de Requena, i es poden utilitzar la instància i el model que es facilitaran a la Consergeria de l'ajuntament o al Departament de Personal, on es farà constar que complix tots i cada un dels requisits exigits en la convocatòria. A la instància s'hi han d'adjuntar els comprovants següents:
  
- Resguard justificatiu d'haver pagat els drets d'examen, que es fixen en la quantitat de tres euros. El pagament d'estos drets es farà al compte d'este ajuntament, del Banco de Valencia 0093 0347 49, nombre 5582820460, o per gir postal o telegràfic, adreçat a la Tresoreria Municipal, on s'indicarà clarament la plaça objecte de la convocatòria, així com la persona que realitza l'ingrés.
  
- Fotocòpia del document nacional d'identitat.
  
Les persones aspirants amb qualsevol tipus de discapacitat que sol·liciten adaptacions per a la realització de les proves ho indicaran a l'apartat corresponent a fi que s'hi puguen adoptar les mesures oportunes, les quals es concediran segons el criteri del tribunal selectiu, amb un estudi previ i sempre que es garantisquen les condicions d'igualtat. En aquells casos en què se susciten dubtes sobre l'oportunitat en allò que s'ha sol·licitat, es podrà oir la persona interessada, així com demanar assessorament i, si és procedent, col·laboració dels òrgans tècnics competents. En tot cas haurà d'haver-hi congruència entre l'adaptació que se sol·licita i la naturalesa de l'exercici per al qual es demana ja que aquella no pot desvirtuar el sentit de la prova.
  
Així mateix, hauran de fer declaració expressa que complixen els requisits exigits i la capacitat per a l'exercici del lloc de treball. Si en el desenvolupament del procés selectiu se susciten dubtes en el tribunal respecte de la capacitat de l'aspirant amb discapacitat per a l'exercici de les funcions de la plaça a què s'opta, podrà demanar el corresponent dictamen de l'òrgan competent. En este cas, fins que no s'emeta el dictamen, l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés fins a la recepció del dictamen.
  
El termini per a presentar les instàncies serà de 20 dies hàbils comptadors des de la publicació de la convocatòria en el Boletín Oficial del Estado.
  
Igualment, totes les sol·licituds es podran presentar, dins del termini indicat, en la forma establida en l'article 38 de la Llei 30/1992, Reguladora del Procediment Administratiu Comú.
  
El text íntegre de les bases consta al Negociat Central de l'ajuntament on es pot sol·licitar una còpia dins de l'horari d'oficina.
  
Cosa que es fa pública perquè se'n prenga coneixement general.